ai4bharat/Pralekha huggingface dataset:
जनजातीय कार्य मंत्रालय
राष्ट्रपति ने आज एकलव्य आदर्श आवासीय विद्यालय के शिक्षक श्री सिद्धार्थ योनज़ोन को राष्ट्रीय शिक्षक पुरस्कार-2022 प्रदान किया
“ईएमआरएस के एक जनजातीय स्कूली शिक्षक को राष्ट्रीय पुरस्कार से सम्मानित होता देखना जनजातीय कार्य मंत्रालय के लिये गौरवशाली पल है”: श्री अर्जुन मुंडा
राष्ट्रपति श्रीमती द्रौपदी मुर्मू ने 45 अत्यंत प्रतिभाशाली शिक्षकों को राष्ट्रीय शिक्षक पुरस्कार-2022 प्रदान किये। देशभर से चुने गये इन शिक्षकों को आज शिक्षक दिवस के अवसर पर सम्मानित किया गया।
इन 45 शिक्षकों में से एकलव्य आदर्श आवासीय विद्यालय , गांगयाप, सिक्किम के योग्य और प्रतिभाशाली प्रधानाध्यापक श्री सिद्धार्थ योनज़ोन को नई दिल्ली स्थित विज्ञान भवन में राष्ट्रपति के हाथों पुरस्कृत किया गया। श्री सिद्धार्थ ने अपना कार्य प्रतिबद्धता और संकल्प के साथ किया। उन्होंने ईएमआरएस गांगयाप का दर्जा ऊंचा करने में शानदार योगदान दिया है। उन्होंने अपने विद्यालय का नाम नई ऊंचाईयों तक पहुंचाया है। उनका सबसे अनोखा योगदान यह है कि उन्होंने खेल-खेल में शिक्षा देने की तकनीक विकसित की, जैसे खेल तथा संगीत को उन्होंने शिक्षा के केंद्र में रखा।
वर्ष 2022 के लिये शिक्षकों को राष्ट्रीय पुरस्कार प्रदान करने के उद्देश्य से केंद्रीय शिक्षा मंत्रालय के स्कूल शिक्षा और साक्षरता विभाग ने राष्ट्रीय स्तर पर एक स्वतंत्र निर्णायक मंडल का गठन किया था। देशभर से 45 विशिष्ट शिक्षकों की सूची में से तीन चरणों की ऑनलाइन कठिन पारदर्शी प्रक्रिया के जरिये श्री सिद्धार्थ का चयन किया गया था।
इस अवसर पर जनजातीय कार्य मंत्री श्री अर्जुन मंडा ने कहा, “ईएमआरएस के एक जनजातीय स्कूली शिक्षक को तीसरी बार राष्ट्रीय पुरस्कार से सम्मानित होता देखना जनजातीय कार्य मंत्रालय के लिये गौरवशाली पल है। उन्होंने जो अनुकरणीय काम किया है, वह उत्कृष्टता के मार्ग पर अग्रसर होने में अन्य स्कूली शिक्षकों को प्रेरित करेगा।”
उनकी उपलब्धियों का उल्लेख करते हुये श्री मुंडा ने कहा, “मैं एकलव्य आदर्श आवासीय विद्यालय , गांगयाप  के प्रधानाचार्य श्री सिद्धार्थ योनज़ोन को राष्ट्रीय शिक्षक पुरस्कार-2022 प्राप्त करने के लिये बधाई देता हूं।”
जनजातीय कार्य मंत्रालय लगातार प्रयास कर रहा है कि जनजातीय स्कूल और छात्र मुख्यधारा का हिस्सा बनें और उनके उज्ज्वल व सफल भविष्य का द्वार खुले। यह पुरस्कार मंत्रालय के इसी समवेत प्रयासों का नतीजा है। यह पुरस्कार ईएमआरएस के सभी शिक्षकों और प्रधानाचार्यों का मान-सम्मान बढ़ाता है, जो जनजातीय छात्रों के लिये बेहतर शिक्षा के मानकों को बढ़ाने के लिये लगातार परिश्रम कर रहे हैं।
उल्लेखनीय है कि दूर-दराज के क्षेत्रों में जनजातीय बच्चों को बेहतर शिक्षा देने के लिये ईएमआरएस को 1997-98 में शुरू किया गया था, ताकि इन छात्रों को उच्च व व्यावसायिक शिक्षा के अवसर तथा विभिन्न सेक्टरों में उन्हें रोजगार मिल सके।
रक्षा मंत्रालय
नौसेना अध्यक्ष का आस्ट्रेलिया और न्यूजीलैंड दौरा 2 से 6 सितम्बर 2019 तक
नौसेना अध्यक्ष एडमिरल करमबीर सिंह 02 से 06 सितम्बर 2019 तक ऑस्ट्रेलिया और न्यूजीलैंड की सरकारी यात्रा पर जाएंगे।
सहयोग के लंबे इतिहास पर बने, भारत और ऑस्ट्रेलिया के बीच परिपक्व रक्षा सम्बन्ध हैं जिन्हें 2006 के रक्षा सहयोग ज्ञापन और सुरक्षा सहयोग पर 2009 के संयुक्त घोषणापत्र द्वारा मजबूत आधार प्रदान किया गया है। सुरक्षा सहयोग के लिए द्विपक्षीय रूपरेखा के 2014 में हुए समझौते के बाद रणनीतिक बातचीत के लिए अनेक मंचों को शामिल करने के लिए रक्षा सम्बन्ध बढ़ने के साथ-साथ वरिष्ठ अधिकारियों की यात्रा, उनके बीच बातचीत और एक दूसरे के यहां प्रशिक्षण के जरिये नौसेना के बीच नियमित बातचीत होती रही है। भारतीय नौसेना  और रॉयल ऑस्ट्रेलियन नेवी  समुद्री सहयोग बढ़ाने के लिए नियमित बातचीत करती रहती है। द्विपक्षीय नौसैनिक अभ्यास ऑसइन्डैक्स का तीसरा संस्करण भारत में अप्रैल 2019 में आयोजित किया गया जिसमें दोनों देशों के नौसैनिकों ने बड़ी संख्या में भाग लिया।
भारतीय नौसेना और रॉयल ऑस्ट्रेलियन नेवी हिंद महासागर नौसेना संगोष्ठी  में साझेदार हैं, जो 2008 में भारतीय नौसेना द्वारा परिकल्पित एक समुद्री सहयोग निर्माण है। दोनों नौसेनाएँ सूचनाओं को साझा करने और पारस्परिकता पर आईओएनएस कार्य समूह के लिए सह-अध्यक्ष भी हैं जिसकी उद्घाटन बैठक की मेजबानी ऑस्ट्रेलिया ने जून 2019 में की थी।
न्यूजीलैंड की यात्रा का उद्देश्य दोनों देशों के बीच रक्षा सहयोग को बढ़ाना है। न्यूजीलैंड के साथ भारत के रक्षा संबंध पहले विश्व युद्ध के समय से हैं। दोनों देशों के बीच नौसैनिक सहयोग गतिविधियों में युद्धपोतों द्वारा मध्यवर्ती बंदरगाहों में ठहरना, मार्ग अभ्यास का संचालन और विभिन्न रक्षा संस्थानों में आयोजित पाठ्यक्रमों में भागीदारी शामिल है। न्यूजीलैंड भारतीय नौसेना द्वारा संचालित मिलान गतिविधियों में नियमित भागीदार भी रहा है।
इस यात्रा से मौजूदा समुद्री सहयोग पहलों को मजबूत बनाने के साथ ही ऑस्ट्रेलिया और न्यूजीलैंड के साथ सहयोग के नए रास्तों का पता लगाया जाएगा। यात्रा के दौरान, एडमिरल करमबीर सिंह ऑस्ट्रेलिया और न्यूजीलैंड में उन देशों के नौसेना अध्यक्षों के साथ-साथ अन्य वरिष्ठ रक्षा और सरकारी अधिकारियों के साथ भी बातचीत करेंगे।
रक्षा मंत्रालय
श्री राजेंद्र कुमार नायक ने सीजीडीए का पदभार ग्रहण किया
श्री राजेन्द्र कुमार नायक ने 22 अप्रैल, 2019 को 52वें रक्षा लेखा महानियंत्रक  के रूप में पदभार संभाल लिया। वह भारतीय रक्षा लेखा सेवा के 1983 बैच से हैं।
35 से अधिक वर्षों के करियर के दौरान, श्री नायक ने रक्षा लेखा विभाग और भारत सरकार में प्रतिनियुक्ति पर महत्वपूर्ण कार्य किए हैं। उनके पास रक्षा मंत्रालय के वित्त, कार्मिक, वेतन और बजट मामलों को संभालने का व्यापक अनुभव है।
वह सीजीडीए का पदभार ग्रहण करने से पहले रक्षा लेखा विभाग, रक्षा मंत्रालय में अपर रक्षा लेखा महानियंत्रक पद पर थे।
कृषि एवं किसान कल्याण मंत्रालय
पिछले वर्ष की इसी अवधि की तुलना में मुख्य खरीफ फसलों के बुवाई क्षेत्र में वृद्धि
तिलहन, मोटे अनाज, दालों और कपास के क्षेत्र कवरेज में भारी बढ़ोत्तरी
देश में 01 जून 2020 से लेकर 18 जून 2020 की अवधि के दौरान, 108.3 मिमी बारिश हुई है जो कि सामान्य 82.4 मिमी औसत से ज्यादा है। खरीफ फसलों के लिए बुवाई क्षेत्र कवरेज इस प्रकार है:
चावल: खरीफ फसल चावल के लिए लगभग 10.05 लाख हेक्टेयर क्षेत्र कवरेज, जो कि पिछले वर्ष इसी अवधि में 10.28 लाख हेक्टेयर था।
दलहन: दालों के लिए 4.58 लाख हेक्टेयर क्षेत्र कवरेज, जो कि पिछले वर्ष इसी अवधि में 2.22 लाख हेक्टेयर था।
मोटे अनाज: मोटे अनाज के लिए लगभग 19.16 लाख हेक्टेयर क्षेत्र कवरेज, जो कि पिछले वर्ष इसी अवधि में 7.83 लाख हेक्टेयर था।
तिलहन: तिलहन के लिए लगभग 14.36 लाख हेक्टेयर क्षेत्र कवरेज, जो कि पिछले वर्ष इसी अवधि में 1.63 लाख हेक्टेयर था।
गन्ना: गन्ने के लिए लगभग 48.63 लाख हेक्टेयर क्षेत्र कवरेज, जो कि पिछले वर्ष इसी अवधि में 48.01 लाख हेक्टेयर था।
जूट और मेस्टा: जूट और मेस्टा के लिए लगभग 5.78 लाख हेक्टेयर क्षेत्र कवरेज, जो कि पिछले वर्ष इसी अवधि में 6.08 लाख हेक्टेयर था।
कपास: कपास के लिए लगभग 28.77 लाख हेक्टेयर क्षेत्र कवरेज, जो कि पिछले वर्ष इसी अवधि में 18.18 लाख हेक्टेयर था।
दिनांक 19.06.2020 तक खरीफ फसलों के लिए क्षेत्र कवरेज की विस्तृत जानकारी प्राप्त करने के लिए यहां क्लिक करे। .
एसजी/एएम/एके/एसके-
(Visitor Counter : 291
प्रधानमंत्री कार्यालय
हम भारत-बांग्लादेश के बीच अपनी मैत्री के पचास वर्ष को मिलकर याद कर रहे हैं तथा उसकी स्थापना का जश्न मना रहे हैं: प्रधानमंत्री श्री मोदी
प्रधानमंत्री श्री नरेन्द्र मोदी ने कहा है कि हम भारत-बांग्लादेश के बीच अपनी मैत्री के पचास वर्ष को मिलकर याद कर रहे हैं तथा उसकी स्थापना का जश्न मना रहे हैं।
प्रधानमंत्री ने एक ट्वीट में कहा हैः
“आज भारत और बांग्लादेश मैत्री दिवस मना रहे हैं। हम अपनी मैत्री के पचास वर्ष को मिलकर याद कर रहे हैं तथा उसकी स्थापना का जश्न मना रहे हैं। मैं इन सम्बंधों को विस्तार देने और उसे और प्रगाढ़ बनाने की दिशा में महामहिम प्रधानमंत्री शेख हसीना के साथ काम करता रहूंगा।”
रक्षा मंत्रालय
अग्नि-5 बैलेस्टिक मिसाइल की सफल पांचवीं परीक्षण उड़ान
जमीन से जमीन पर मार करने वाली लंबी दूरी की बैलेस्टिक मिसाइल अग्नि-5 का आज सफल परीक्षण उड़ान की गयी। परीक्षण उड़ान 9 बजकर 53 मिनट पर ओड़िशा के डॉ अब्दुल कलाम आईलैंड से की गयी। मिसाइल का यह पांचवां परीक्षण था। सभी पांचों अभियान सफल रहे हैं।
लांच आप्रेशन का नेतृत्व अग्नि-5 के परियोजना निदेशक श्री जी रामागुरु और अग्नि के कार्यक्रम निदेशक श्री एम आर एम बाबू ने किया। रक्षामंत्री के वैज्ञानिक सलाहकार और प्रक्षेपास्त्र एवं सामरिक प्रणालियों के महानिदेशक डॉ जी सतीश रेड्डी ने लांच का अवलोकन किया। रक्षा अनुसंधान एवं विकास संगठन की एएसएल, डीआरडीएल, आईटीआर, आरसीआई और टीबीआरएल प्रयोगशालाओं के निदेशकों ने संपूर्ण लांच ऑप्रेशन की समीक्षा की। इस अवसर पर सशस्त्र बलों के वरिष्ठ अधिकारी भी उपस्थित थे। डीआरडीओ के अध्यक्ष एवं डीडीआर एण्ड डी के सचिव डॉ एस क्रिस्टोफर ने अग्नि-5 टीम को बधाई दी। उन्होंने कहा कि अग्नि-5 की लगातार पांचवीं सफल परिक्षण उड़ान से देश की रक्षा क्षमता में वृद्धि होगी।
रक्षामंत्री श्रीमती निर्मला सीतारमण ने चेन्नई में रक्षा उद्योग विकास समागम का उद्घाटन करते हुए अग्नि-5 की सफल परीक्षण उड़ान पर प्रसन्नता व्यक्त की। उन्होंने इस सफलता के लिए डीआरडीओ को बधाई दी। उन्होंने मिसाइल के निर्माण में घरेलू प्रोद्योगिकियों का उपयोग करने के लिए भारतीय उद्योगों की प्रशंसा की।
राष्ट्रपति सचिवालय
राष्ट्रपति ने राष्ट्रीय कॉरपोरेट सामाजिक दायित्व पुरस्कार प्रदान किए
राष्ट्रपति श्री रामनाथ कोविंद ने आज नई दिल्ली में राष्ट्रीय कॉरपोरेट सामाजिक दायित्व पुरस्कार  प्रदान किए।
राष्ट्रीय कॉरपोरेट सामाजिक दायित्व पुरस्कार का गठन कॉरपोरेट सामाजिक दायित्व  के क्षेत्र में असाधारण योगदान को मान्यता देने के लिए कॉरपोरेट कार्य मंत्रालय ने किया था।
इस अवसर पर राष्ट्रपति ने कहा कि मुझे खुशी है कि समाज की सहायता चाहने वाले वर्गों के लोग राष्ट्रीय कॉरपोरेट सामाजिक दायित्व पुरस्कार के मुख्य लाभार्थी हैं। उन्होंने कहा कि कॉरपोरेट ने राष्ट्रीय लक्ष्यों के प्रति बहुमूल्य योगदान दिया है। कॉरपोरेट जगत अधिक समानता वाले समाज के निर्माण के लक्ष्य की प्राप्ति की दिशा में राष्ट्रीय प्रगति की सहायता कर रहा है। कॉरपोरेट जगत ने दीर्घकालीक प्रभाव वाली स्थायी परियोजनाओं पर विशेष रूप से ध्यान दिया है।
राष्ट्रपति ने कहा कि राष्ट्रीय कॉरपोरेट सामाजिक दायित्व के कार्यक्रम सार्वजनिक स्वास्थ्य, शिक्षा, आजीविका, जल संरक्षण, स्वच्छता तथा राष्ट्रीय संसाधन प्रबंधन जैसी राष्ट्रीय प्राथमिकताओं से जुड़े रहे हैं। उन्होंने उम्मीद जताई कि सीएसआर गतिविधियों से सतत् विकास चुनौतियों के अभिनव समाधान निकलेंगे।
राष्ट्रपति ने कहा कि सरकार सीएसआर को और अधिक कारगर बनाने के लिए व्यवस्था को नये रूप देने के प्रति संवेदनशील है। सितंबर में सीएसआर गतिविधियों के दायरे को बढ़ाकर इसमें शोध इन्क्यूबेटरों की अधिक श्रेणियों को शामिल किया गया है। शोध और विकास पर बल देने से अंवेषकों को मदद मिलेगी। उन्होंने कहा कि कॉरपोरेट संस्कृति में सामाजिक कल्याण को अंतर्निहीत करना सामान्य रूप से महत्वपूर्ण है। उन्होंने कॉरपोरेट जगत से समाज के वंचित वर्गों की सेवा के लिए अपने कर्मचारियों को संवेदी बनाने का आग्रह किया। उन्होंने कहा कि इस एकमात्र कदम से धन सृजन करने वालों के लिए साधारण लोगों में सद्भावना बढ़ेगी।
राष्ट्रपति के भाषण के लिए यहां क्लिक करें।
युवा कार्यक्रम एवं खेल मंत्रालय
युवा कार्यक्रम और खेल मंत्रालय ने वर्ष 2021 के लिए ‘तेनजिंग नोर्गे राष्ट्रीय साहसिक पुरस्कारों’ की घोषणा की
भारत की राष्ट्रपति 30 नवंबर 2022 को पुरस्कार प्रदान करेंगी
मुख्य बातें:
- पुरस्कार विजेताओं में से प्रत्येक को लघु प्रतिमा, प्रमाण पत्र और 15 लाख रुपये की पुरस्कार राशि मिलेगी
- यह पुरस्कार लैंड एडवेंचर, वाटर एडवेंचर, एयर एडवेंचर और लाइफ टाइम अचीवमेंट नामक चार श्रेणियों में दिया जाएगा
भारत सरकार के युवा कार्यक्रम और खेल मंत्रालय ने वर्ष 2021 के लिए ‘तेनजिंग नोर्गे राष्ट्रीय साहसिक पुरस्कार ’ नामक राष्ट्रीय साहसिक पुरस्कारों की घोषणा की।
यह पुरस्कार लैंड एडवेंचर, वाटर एडवेंचर, एयर एडवेंचर और लाइफ टाइम अचीवमेंट नामक चार श्रेणियों में दिया जाता है। इस वर्ष सचिव  की अध्यक्षता में राष्ट्रीय चयन समिति का गठन किया गया था। इस समिति में एडवेंचर क्षेत्र के विशेषज्ञ सदस्य शामिल थे। इस समिति की सिफारिशों के आधार पर और फिर इन पर सावधानीपूर्वक गौर करने के बाद सरकार ने निम्नलिखित को पुरस्कार प्रदान करने का निर्णय लिया है:
|
|
क्र.सं.
|
|
नाम
|
|
श्रेणी
|
|
1.
|
|
सुश्री नैना धाकड़
|
|
लैंड एडवेंचर
|
|
2.
|
|
श्री शुभम धनंजय वनमाली
|
|
वाटर एडवेंचर
|
|
3.
|
|
ग्रुप कैप्टन कुंवर भवानी
सिंह सम्याल
|
|
लाइफ टाइम अचीवमेंट
ये पुरस्कार विजेता 30 नवंबर, 2022 को राष्ट्रपति भवन में अन्य खेल पुरस्कार विजेताओं के साथ ही भारत की राष्ट्रपति से अपने-अपने पुरस्कार ग्रहण करेंगे। पुरस्कार विजेताओं में से प्रत्येक को लघु प्रतिमा, प्रमाण पत्र और 15 लाख रुपये की पुरस्कार राशि मिलेगी।
तेनजिंग नोर्गे राष्ट्रीय साहसिक पुरस्कार हर साल एडवेंचर के क्षेत्र में संबंधित व्यक्तियों की उल्लेखनीय उपलब्धियों को सराहने, युवा लोगों को चुनौतीपूर्ण परिस्थितियों में धीरज, जोखिम लेने, सहकारी टीम वर्क और तुरंत, सक्षम एवं प्रभावकारी कदम उठाने की भावना विकसित करने के लिए प्रोत्साहित करने, और युवा लोगों को साहसिक गतिविधियों या कार्यों में शामिल होने के लिए प्रोत्साहन प्रदान करने के लिए दिए जाते हैं।
संबंधित लिंक:
https://pib.gov.in/PressReleaseIframePage.aspx?PRID=1830714
स्वास्थ्य एवं परिवार कल्याण मंत्रालय
कोविड-19 अपडेट
राष्ट्रव्यापी टीकाकरण अभियान के तहत अब तक 113.68 करोड़ कोविड रोधी टीके लगाए जा चुके हैं
भारत में फिलहाल 1,28,555 सक्रिय मामले हैं, जो बीते 527 दिनों में सबसे कम हैं
सक्रिय मामले कुल मामलों के 1 प्रतिशत से भी कम हैं, वर्तमान में ये 0.37 प्रतिशत और मार्च 2020 के बाद से सबसे कम हैं
स्वस्थ होने की वर्तमान दर 98.28 प्रतिशत है; जो मार्च 2020 के बाद से सबसे अधिक है
पिछले 24 घंटों के दौरान 12,134 रोगी ठीक हुए, देश भर में अभी तक कुल 3,38,73,890 मरीज स्वस्थ हो चुके हैं
बीते चौबीस घंटे के दौरान 10,197 नए मामले सामने आए हैं
दैनिक पॉजिटिविटी दर 0.82 प्रतिशत है, यह पिछले 44 दिनों से 2 प्रतिशत से नीचे बनी हुई है
साप्ताहिक पॉजिटिविटी दर वर्तमान में 0.96 प्रतिशत है; जो बीते 54 दिनों से 2 प्रतिशत से भी कम है
अब तक कुल 62.70 करोड़ नमूनों की कोविड जांचें की जा चुकी हैं।
रक्षा मंत्रालय
रक्षा मंत्री श्री राजनाथ सिंह ने फ्रांस के रक्षा उद्योग से भारत को उत्पादन केंद्र बनाने और निर्यात संभावना का लाभ उठाने के लिए कहा
रक्षा मंत्री श्री राजनाथ सिंह ने कहा है कि भारत और फ्रांस अपनी रक्षा औद्योगिक भागीदारी को और सशक्त करेंगे। पेरिस में आज फ्रांस रक्षा उद्योगों के सीईओ को संबोधित करते हुए श्री राजनाथ सिंह ने फ्रांस की कंपनियों से भारत के शिपयार्ड और रक्षा उद्योगों में प्रौद्योगिकी सहयोग कर अत्याधुनिक करने का आह्वान किया। उन्होंने फ्रांस की कंपनियों से रक्षा उपकरणों के उत्पादन के लिए भारत को केंद्र बनाने के साथ-साथ दूसरे देशों को निर्यात करने के लिए भी कहा।
अपने संबोधन में श्री राजनाथ सिंह ने कहा कि हमने व्यापार में सुगमता के सुधार के लिए महत्वपूर्ण आर्थिक सुधार किए हैं और अपनी अर्थव्यवस्था को निवेश के लिए खोला है। हमारी सरकार ने प्रधानमंत्री श्री नरेन्द्र मोदी के नेतृत्व में रक्षा निर्माण क्षेत्र में मेक इन इंडिया कार्यक्रम के तहत बड़े पैमाने पर विदेशी कंपनियों को आमंत्रित किया है।
श्री राजनाथ सिंह ने जीएसटी के महत्व पर ध्यान केंद्रित करते हुए इसे आजादी के बाद सबसे बड़ा कर सुधार बताया। उन्होंने कहा कि हमने हाल ही में कॉर्पोरेट कर में भारी कमी की है और रक्षा क्षेत्र में मेक इन इंडिया कार्यक्रम के तहत यदि करों को और युक्तिसंगत बनाने की आवश्यकता होगी तो इस पर भी विचार किया जायेगा। रक्षा मंत्री ने भारत में आयोजित रक्षा प्रदर्शनियों में जोश के साथ नियमित रूप से भाग लेने के लिए फ्रांस की कंपनियों की सराहना की। उन्होंने 05 फरवरी, 2020 से 08 फरवरी, 2020 तक लखनऊ में आयोजित होने वाली रक्षा प्रदर्शनी में भाग लेने के लिए फ्रांस की कंपनियों को विशेष निमंत्रण दिया। उन्होंने कहा कि लखनऊ सांस्कृतिक रूप से एक धनी शहर रहा है और फ्रांस के लोग संस्कृति के बड़े प्रशंसक रहे हैं। लखनऊ उत्तर प्रदेश की राजधानी है जोकि नये अवसरों की भूमि भी है।
रक्षा मंत्री श्री राजनाथ सिंह ने सिविल और सैन्य क्षेत्रों के लिए एयरो ईंजन के प्रति भारत की आवश्यकता पर ध्यान केंद्रित किया। उन्होंने फ्रांस की कंपनियों से भारत में एयरो ईंजन परिसर विकसित करने की संभावना तलाशने का अनुरोध किया और कहा कि फ्रांस की कंपनियां भारत में कम वेतन और तकनीकी कार्यकुशल लोगों की उपलब्धता का लाभ उठा सकते हैं। कार्यक्रम में फ्रांस में भारत के राजदूत श्री विनय क्वात्रा ने स्वागत भाषण दिया। इस अवसर पर रक्षा मंत्रालय में अपर सचिव श्री बरूण मित्रा ने रक्षा प्रदर्शनी 2020 पर एक प्रस्तुतीकरण भी दिया। रक्षा सचिव डॉ. अजय कुमार ने भी सीईओ को संबोधित किया।
PIB Headquarters
कोविड-19 पर पीआईबी का बुलेटिन
|
|
- देशव्यापी टीकाकरण अभियान के तहत अब तक टीके की कुल 219.15 करोड़ खुराक  दी गई
- पिछले 24 घंटों में 5,69,709 खुराक दी गई
- भारत में इस समय सक्रिय मामलों की संख्या 26,509
- सक्रिय मामले 0.06 प्रतिशत
- मरीजों के स्वस्थ होने की दर इस समय 98.76 प्रतिशत
- पिछले 24 घंटों में 2,557 मरीज स्वस्थ हुए, जिससे कुल स्वस्थ होने वाले लोगों की संख्या बढ़कर 4,40,65,963 हुई
- पिछले 24 घंटों में 2,786 नये मामले दर्ज
- दैनिक पॉजिटिविटी दर 1.08 प्रतिशत
- साप्ताहिक पॉजिटिविटी दर 1.05 प्रतिशत
- अब तक कुल 89.78 करोड़ जांच की जा चुकी हैं; पिछले 24 घंटों में 2,57,965 जांच की गईं
#Unite2FightCorona #IndiaFightsCorona
पत्र सूचना कार्यालय
सूचना एवं प्रसारण मंत्रालय
भारत सरकार
विद्युत मंत्रालय
केंद्रीय विद्युत और एनआरई मंत्री ने राज्यों के साथ थर्मल पावर प्लांटों में सम्मिश्रण के लिए कोयले के आयात की स्थिति की समीक्षा की
केंद्रीय विद्युत और एनआरई मंत्री, श्री आर.के.सिंह ने आज राज्यों के साथ थर्मल पावर प्लांटों में सम्मिश्रण के लिए कोयले के आयात की स्थिति की समीक्षा की। वर्चुअली आयोजित इस बैठक में विद्युत सचिव, श्री आलोक कुमार, राज्य सरकारों के वरिष्ठ अधिकारी और बिजली उत्पादन कंपनी  भी शामिल हुए। केंद्रीय विद्युत मंत्री ने बढ़ी हुई मांग को पूरा करने के लिए घरेलू कोयले की आपूर्ति में बाधाओं को देखते हुए थर्मल पावर प्लांटों में सम्मिश्रण के लिए कोयले के आयात के महत्व पर प्रकाश डाला। राज्यों को सलाह दी गई कि वे सम्मिश्रण के लिए कोयले की जरूरत को पूरा करने के लिए आयात के ऑर्डर दें ताकि पावर प्लांटों में अतिरिक्त कोयला मई 2022 के महीने से ही पहुंच जाए। श्री आर.के.सिंह ने कहा कि कोयला कंपनियों से प्राप्त कोयले के अनुपात में सभी जेनकोस को घरेलू कोयले की आपूर्ति की जाएगी। उन्होंने आगे राज्यों को अपनी कोयला आवश्यकताओं को पूरा करने के लिए कैप्टिव खानों से उत्पादन बढ़ाने की सलाह दी जिससे लिंकेज कोयले पर बोझ को कम करने में मदद मिलेगी। उन्होंने इस बात पर जोर दिया कि राज्यों को अपने बिजली संयंत्रों में कोयले की आवश्यकता में कमी को पूरा करने के लिए रेल-सह-सड़क  मोड में सप्लाई सुनिश्चित करके अपने बिजली संयंत्रों को कोयले की आपूर्ति सुनिश्चित करने के लिए कदम उठाने की आवश्यकता है। उन्होंने कहा कि वे राज्य जो आरसीआर मोड के जरिये कोयला नहीं ले रहे हैं, उन्हें आवंटित कोयले को जरूरत वाले दूसरे राज्यों को दे दिया जाएगा। ऐसी स्थिति में संबंधित राज्य अपने राज्यों में किसी भी प्रकार के कोयले की कमी और परिणामी बिजली की कमी के लिए जिम्मेदार होंगे।
बैठक में सीईए द्वारा प्रस्तुत आंकड़ों के अनुसार, यह जानकारी मिली कि तमिलनाडु और महाराष्ट्र राज्य ने कोयले के आयात के लिए आदेश दिए हैं, जबकि पंजाब और गुजरात निविदाओं को अंतिम रूप देने के चरण में है। सीईए के अनुसार, अन्य राज्यों को समय पर अपने बिजली संयंत्रों में सम्मिश्रण के लिए कोयले का आयात करने के लिए अतिरिक्त प्रयास करने की आवश्यकता है। राजस्थान, मध्य प्रदेश राज्य कोयले के आयात के लिए निविदाएं जारी करने की प्रक्रिया में हैं और हरियाणा, उत्तर प्रदेश, पश्चिम बंगाल, ओडिशा और झारखंड ने अभी तक निविदा जारी नहीं की है या कोयले के आयात के लिए कोई महत्वपूर्ण कदम नहीं उठाया है। उन्हें अपने बिजली संयंत्रों को कोयले की आपूर्ति सुनिश्चित करने के लिए आवश्यक कदम उठाने की सलाह दी गई है।
आरसीआर की स्थिति पर भी विचार-विमर्श किया गया और यह देखा गया कि आवंटित कोयले को उठाने के मामले में आंध्र प्रदेश, कर्नाटक, मध्य प्रदेश, पश्चिम बंगाल, हरियाणा और उत्तर प्रदेश की प्रगति संतोषजनक नहीं थी। इन राज्यों को आवंटित कोयले को उठाने में प्रक्रिया तेज करने की सलाह दी गई थी। ऐसा न करने पर इन राज्यों को आवंटित कोयले को अन्य जेनकोस को आवंटित किया जाएगा, जिन्हें इसकी आवश्यकता है।
विज्ञान एवं प्रौद्योगिकी मंत्रालय
भूस्थानिक नीतियों के उदारीकरण से क्षेत्र में नवाचार को बढ़ावा मिलेगा : सचिव, विज्ञान एवं प्रौद्योगिकी विभाग
विज्ञान एवं प्रौद्योगिकी विभाग के सचिव प्रोफेसर आशुतोष शर्मा ने हालिया राष्ट्रीय भूस्थानिकपुरस्कार अभिनंदन समारोह में इस बात को रेखांकित किया किभारत सरकार द्वारा कुछ दिन पहले घोषित भूस्थानिक नीतियों के उदारीकरण से इस क्षेत्र में नवाचार को बढ़ावा मिलेगा और सार्वजनिक के साथ-साथ निजी क्षेत्र के लिए भी समान प्रतिस्पर्धा का अवसर बनेगा।
फेडरेशन ऑफ इंडियन चैंबर्सऑफ कॉमर्स एंड इंडस्ट्री  द्वारा आयोजित ऑनलाइन अभिनंदन समारोह में वेबीनार के माध्यम से उन्होंने कहा, “भारतीय अर्थव्यवस्था के विभिन्न क्षेत्रों को पुनर्जीवित करने के लिए भूस्थानिक प्रौद्योगिकी की शक्ति का उपयोग हमारा उद्देश्य है।”
सभी क्षेत्रों तक इस तरह के डाटा की पहुंच प्रदान करने के लिए हाल ही में मानचित्रों के साथ भू-स्थानिक डाटा के अधिग्रहण एवं निर्माण और भूस्थानिक डाटा सर्विस के लिए दिशानिर्देशों जारी किए गए हैं।
इस पुरस्कार समारोह में क्षेत्र के नवाचारों को मान्यता दी गई। राष्ट्रीय सूचना विज्ञान केंद्र  को ई-शासन एवं भारत मैप्स की योजना के लिए बहुस्तरीय जीआईएसको लेकर परियोजना निर्माण के लिए गवर्नेंस अवार्ड में भू-स्थानिक उत्कृष्टता प्राप्त हुई। वहीं गुजरात सरकार केकृषि सहकारिता एवं किसान कल्याण विभाग को गुजरात राज्य के लिए रिमोट सेंसिंग एवंभूस्थानिक तकनीकों का उपयोग कर फसल क्षेत्र एवं नुकसान के आकलन परियोजना और एनटीपीसी लिमिटेड की विभिन्न प्रक्रियाओं में ड्रोन के परियोजना एकीकरण को लेकर आइडियाफोर्ज टेक्नोलॉजी के लिए भूस्थानिक प्रौद्योगिकी नवाचार पुरस्कार प्रदान किया गया।इनके अलावा एमएल इन्फोमैप को एलपीजी के कुशल एवं सुरक्षित परिवहनको लेकरभूस्थानिक प्रौद्योगिकी परियोजना के लिए और एलएंडटी कंस्ट्रक्शन को बृहद सिंचाई परियोजनाओं के लिएइंजीनियरिंग डिजाइन मेंएरियल लिडार सॉल्यूशन के परियोजना कार्यान्वयन के लिए बिजनेस एप्लीकेशन में भूस्थानिक उत्कृष्टता पुरस्कार प्रदान किए गए।
इस पुरस्कार समारोह में प्रोफेसर आशुतोष शर्मा ने सभी हितधारकों से भूस्थानिक डाटा के विभिन्न पहलुओं के बारे में सिफारिशें, अंतर्दृष्टि एवं सलाह औरनीति को मजबूत करने को लेकर इसेपूरी ताकत देने के लिए संपूर्ण इकोसिस्टम का उपयोग कैसे किया जाए, इसे साझा करने करने की अपील की।
वाणिज्य एवं उद्योग मंत्रालय
श्री सुरेश प्रभु ने भारत-अर्जेंटीना व्यापार मंच को संबोधित किया
केंद्रीय वाणिज्य, उद्योग और नागर विमानन मंत्री, श्री सुरेश प्रभु ने कहा कि भारत अर्जेंटीना के साथ द्विपक्षीय संबंधों को मजबूत बनाने का इच्छुक है। यह लैटिन अमेरिकी क्षेत्र में भारत का एक प्रमुख व्यापारिक भागीदार है। आज नई दिल्ली में भारत-अर्जेंटीना व्यापार मंच को संबोधित करते हुए उन्होंने कहा कि दोनों देश एक दूसरे के पूरक हैं और दोनों देश उपलब्ध अप्रयुक्त क्षमता का उपयोग करके द्विपक्षीय व्यापार और आर्थिक संबंधों को मौजूदा स्तर से उच्च स्तर पर ले जाने की जरूरत को मान्यता देते हैं।
श्री सुरेश प्रभु ने कहा कि भारत 2025 तक 5 ट्रिलियन अमरीकी डॉलर की अर्थव्यवस्था बनने के अपने प्रयासों में अर्जेंटीना के साथ साझेदारी करना चाहता है। वाणिज्य और उद्योग मंत्रालय ने 12 सेक्टरों की पहचान की है ताकि सेवा क्षेत्र का योगदान 3 ट्रिलियन डॉलर तक बढ़ाया जा सके।
श्री प्रभु ने बताया कि अर्जेंटीना कृषि के क्षेत्र में एक प्रमुख स्थान रखता है और भारत फसल कटाई से पहले और बाद के नुकसान को कम करने में अर्जेंटीना की विशेषज्ञता का लाभ उठा सकता है। उन्होंने कहा कि भारत और अर्जेंटीना कृषि पर जलवायु प्रभाव को कम करने के लिए मिल-जुलकर काम कर सकते हैं।
पर्यटन मंत्रालय
पर्यटन मंत्रालय ने “देखो अपना देश” श्रृंखला के तहत ‘ओडिशा-भारत का सुरक्षित रखा गया अत्यधिक प्रभावशाली रहस्य’ शीर्षक से 18वां वेबिनार आयोजित किया
पर्यटन मंत्रालय की “देखो अपना देश” वेबिनार श्रृंखला के तहत ‘ओडिशा-भारत का सुरक्षित रखा गया अत्यधिक प्रभावशाली रहस्य’ शीर्षक के साथ इस वेबिनार में भाग ले रहे प्रतिनिधियों को 12 मई 2020 को ओडिशा की वर्चुअल यात्रा पर ले जाया गया। देखो अपना देश वेबिनार श्रृंखला के अंतर्गत यह 18वां वेबिनार था।
ओडिशा सरकार के पर्यटन सचिव श्री विशाल देव ने अपनी परिचयात्मक टिप्पणियों के साथ ओडिशा राज्य का संक्षिप्त परिचय दिया। उन्होंने ओडिशा की प्राचीन सभ्यता, कलिंग स्टाइल के वास्तुशिल्प, खूबसूरत समुद्री तटों के साथ लंबी समुद्री रेखा, कला और हस्तशिल्प, संस्कृति, ओडिसी, गोटीपुआ जैसे लोकप्रिय नृत्य रूपों, जंगलों आदि पर प्रकाश डाला। उन्होंने इको पर्यटन स्थलों को बढ़ावा देने में राज्य की पहल के बारे में भी बताया।
पर्यटन मंत्रालय की वेबिनार श्रृंखला के 18 वें सत्र के प्रस्तुतकर्ता ट्रैवल लिंक प्राइवेट लिमिटेड के प्रबंध निदेशक श्री बेंजामिन साइमन और विराट ई हिंद के सह-संस्थापक श्री जीतू मिश्रा ने ओडिशा की शानदार भेंटों की चर्चा की, जो अद्वितीय हैं। इनमें प्राचीन खंडहर और पौराणिक मंदिर; स्वदेशी जनजातियां और परंपराएं, बौद्ध विरासत; रॉयल हेरिटेज, जंगल; साहसिक गतिविधियाँ; कोस्टल ब्रेक और समुद्री भाग; खूबसूरत शिविर स्थल, संस्कृति, हस्तशिल्प, मेले और त्योहार शामिल हैं।
वर्चुअल यात्रा में भीतरकनिका वन्य जन्तु अभयारण्य, उदयपुर बीच, मंगलजोडी - अद्वितीय वेटलैंड, सतपाड़ा, चिलका झील शामिल हैं, जिसमें अद्वितीय इरॉफी डॉल्फिन, सिमलिपाल राष्ट्रीय पार्क, देब्रिगढ़ नेशनल पार्क -हीराकुंड जलाशय पर इकोटूरिज्म स्थल, साइलेंट वैली- दरिंगबाड़ी प्रकृति शिविर, महानदी तंग नदीघाटी, भेटनोई, समुद्र तट स्थान, जनजातीय विरासत, कला और शिल्प, वस्त्र, नृत्य रूप, त्योहार, व्यंजनों को शामिल किया गया।
पर्यटन मंत्रालय की वेबिनार श्रृंखला का उद्देश्य भारत के विभिन्न पर्यटन स्थलों के बारे में जागरूकता पैदा करना और उन्हें बढ़ावा देना है – इनमें कम मशहूर स्थलों और लोकप्रिय स्थलों के कम ज्ञात पहलुओं को शामिल किया गया है।
जो लोग इन वेबिनारों में शामिल होने से चूक गए थे, वे अब सत्र को https://www.youtube.com/channel/UCbzIbBmMvtvH7d6Zo_ZEHDA/ पर और पर्यटन मंत्रालय के सभी सोशल मीडिया हैंडल पर भी देख सकते हैं।
वेबिनार का अगला एपिसोड गुरुवार 14 मई 2020 को सुबह 11.00 बजे होगा। इसका शीर्षक है ‘मैसुरू : क्राफ्ट कैरावान ऑफ कर्नाटक’ और प्रतिभागी वेबिनार में शामिल होने के लिए https://bit.ly/MysuruDAD पर पंजीकरण कर सकते हैं।